**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2022. május 26-i**

**nyilvános ülésére**

**TÁRGY:**

**Egészségügyi alapellátási körzetekről szóló önkormányzati rendelet felülvizsgálata**

**ELŐADÓ:**

Mestyán Valéria

címzetes főjegyző

Tisztelt Képviselő-testület!

A rendelet-tervezetet 2021. november 25-én a képviselő-testület már megismerte.

A 177/2021.(XI.25.) kt. határozattal döntött úgy, hogy az Országos Kórházi Főigazgatóság véleményének megérkezését követően ismételten terjesszem elő.

Az OKFŐ részére 2021. november 25-n hivatali kapun megküldött véleménykérésre a mai napig válasz nem érkezett.

A Somogy Megyei Kormányhivatal Marcali Járási Hivatala Népegészségügyi Osztálya 22021. november 4-én érkezett SO-05/NEO/144737-2/2021. átiratával a rendelet-tervezetettel egyetértett.

A véleményezteti eljárás az alapellátási körzet kialakítása, vagy annak átszervezése kapcsán releváns. Erre tekintettel, és a véleményező szerv hallgatására, kérem a rendelet megalkotását, mivel a Somogy Megyei Kormányhivatala részére az e tárgyú rendeletek vizsgálatáról e hónap végéig jelentést is készíteni kell.

Rendelet-tervezetünk konkrét egészségügyi alapellátási körzet átszervezésére nem kerül sor, az a jelenlegi –kialakult körzeteket tartalmazza védőnői, háziorvosi, fogorvosi alapellátás tekintetében.

Balatonkeresztúr, 2022. 05. 12.

Mestyán Valéria

címzetes főjegyző

**Előzetes hatásvizsgálati lap**

**Balatonberény Község Önkormányzata Képviselő-testületének**

**.../2022. (...) önkormányzati rendelete**

**az egészségügyi alapellátási körzetek megállapításához**

(a jogalkotásról szóló 2010. évi CXXX. törvény 17.§-a alapján)

A jogszabály megalkotásának célja:

A rendelet felülvizsgálata szükséges, mivel a feladatkört meghatározóan új törvény az egészségügyi alapellátásról szóló 2015. évi CXXIII törvény ad felhatalmazást és feladatot a települési önkormányzatnak. A rendelet egyeztetésére jelen esetben nincs szükség, hiszen **a meglevő helyzetet deklaráljuk, nem szüntetünk, nem alakítunk ki új alapellátási körzetet.**

A tervezett jogszabály várható következményei, különösen

1. **társadalmi hatás**: A rendeletnek közvetlen társadalmi hatása nincs
2. **gazdasági hatása**: nincs
3. **költségvetési hatásai**: A díj ellenében ellátott feladatok költségét a 2022.évi költségvetés tartalmazza
4. a **környezeti következményei:** nincs
5. **egészségi következményei**: a lakosság biztonságos egészségügyi alapellátását biztosítja.
6. **adminisztratív terheket befolyásoló hatásai**: a tervezet a jelenlegi adminisztratív terhet nem emeli
7. **megalkotásának szükségessége**: a megfelelés a jogszabályi előírásoknak
8. **alkalmazásához szükséges személyi, szervezeti, tárgyi és pénzügyi feltételek:** a jelenlegi feltételeken felül többletet nem igényel.

A rendelet-tervezet vonatkozásában az Európai Unió intézményeivel és tagállamaival egyeztetési kötelezettség nem áll fenn, nem tartozik az előzetes bejelentési kötelezettség alá tartozó jogszabály tervezetek közé.

**Balatonberény Község Önkormányzata Képviselő-testületének**

**.../2022. (...) önkormányzati rendelete**

**az egészségügyi alapellátási körzetek megállapításáról**

Balatonberény Község Önkormányzatának Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörben eljáró szervek véleményének kikérésével a következőket rendeli el:

**1. §**

A rendelet hatálya Balatonberény közigazgatási területén területi ellátási kötelezettséggel működő háziorvosi, fogorvosi, védőnői alapellátás körzetére, az alapellátáshoz kapcsolódó ügyeleti ellátásra terjed ki.

**2. §**

(1) Balatonberény Község Önkormányzatának közigazgatási területe Vörs Község Önkormányzat közigazgatási területével együtt egy háziorvosi vegyes körzetet alkot. A körzet székhelye: 8649 Balatonberény Béke u. 2., telephelye: 8711 Vörs, Alkotmány u. 25/B.

(2) Balatonberény Községi Önkormányzata a háziorvosi alapellátáshoz kapcsolódó ügyeleti ellátást Keszthely Város Önkormányzata Alapellátási Intézetével (8360 Keszthely Sopron u. 2.) megkötött feladatellátási szerződéssel biztosítja. Az ellátás helyszíne: 8360 Keszthely Sopron u. 2.

**3. §**

(1) Balatonberény Község Önkormányzatának közigazgatási területe Vörs Község Önkormányzata közigazgatási területével együtt egy védőnői szolgálatot alkot.

(2) A védőnői szolgálat fenntartója Balatonberény Község Önkormányzat.

(3) A védőnői szolgálat székhelye: 8649 Balatonberény Béke u. 2.

**4. §**

(1) Balatonberény Község Önkormányzat a fogorvosi ellátást Balatonszentgyörgy, Főnyed, Hollád, Szegerdő, Tikos, Vörs községekkel egy fogorvosi körzetben látja el.

(2) A fogorvosi körzet székhelye: 8710 Balatonszentgyörgy, Berzsenyi u.82.

(3) A fogorvosi ügyeleti ellátást az Allfordent Kft-vel (székhelye: 8360 Keszthely Kossuth u. 7-9.) kötött ellátási szerződés keretében biztosítja a Kft. székhelyén.

**5. §**

Hatályát veszti az egészségügyi alapellátási szolgálatok körzeteiről szóló 24/2013.(XII.20.) önkormányzati rendelet.

**6. §**

Ez a rendelet a kihirdetését követő harmadik napon lép hatályba.

Horváth László Mestyán Valéria

polgármester címzetes főjegyző

Kihirdetve: 2022. május……

Mestyán Valéria

címzetes főjegyző

Végső előterjesztői indokolás

Az egészségügyi alapellátásról szóló 2015. évi CXXIII. törvény (továbbiakban: törvény) 5. § (1) bekezdése értelmében a települési önkormányzat feladata gondoskodni az egészségügyi alapellátás keretében a háziorvosi és házi gyermekorvosi ellátásról, a fogorvosi alapellátásról, az alapellátáshoz kapcsolódó ügyeleti ellátásról, a védőnői ellátásról és az iskola egészségügyi ellátásról. A törvény 5. § (2) bekezdése úgy rendelkezik, hogy a települési önkormányzat képviselő-testülete - a Kormány által kijelölt praxiskezelő által megadott szempontokat figyelembe véve - rendeletben megállapítja és kialakítja az egészségügyi alapellátások körzeteit. Az egészségügyi alapellátások körzeteinek megállapítása vonatkozásában az önkormányzat a törvényi felhatalmazásból fakadó jogalkotási kötelezettségének tesz eleget e rendelet elfogadásával. A rendelet tulajdonképpen a jelenleg is működő egészségügyi alapellátási körzeteknek helyi jogszabályba foglalása. A rendelet az eddigi körzethatárok tekintetében változást nem tartalmaz. A rendelet tartalmazza a fogorvosi ügyeleti ellátás tényét, melyre az önkormányzat feladatellátási szerződést kötött a keszthelyi székhelyű Allfordent Kft-vel.