ELŐTERJESZTÉS



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

2022. május 26-i

nyilvános ülésére

Tárgy:

Magyar Államkincstári ellenőrzési jelentés 2021. évi vizsgálatról

Előadó:

**Horváth László polgármester**

Tisztelt Képviselő-testület!

A Magyar Államkincstár Önkormányzati Pénzügyi Szabályszerűségi Ellenőrzési Főosztály Somogy Megyei Költségvetési Ellenőrzési Osztálya 2021. július 1-én értesítette mind három önkormányzatot, így külön Balatonberény Község Önkormányzatának Polgármesterét és a Közös Hivatal vezetőjét, hogy a helyi önkormányzat 2021. évi könyvvezetési kötelezettségével, adatszolgáltatásaival és beszámolójával kapcsolatos szabályszerűségi pénzügyi ellenőrzést tart az államháztartásról szóló törvény végrehajtásáról szóló 368/2011.(XII.31.) Kormányrendelet 1156/C § (1) bekezdése szerint.

A kincstári ellenőrzés célja, hogy az államháztartásról szóló 2011. évi CXCV törvény (Áht.), az államháztartásban felmerülő egyes gyakoribb gazdasági események kötelező elszámolási módjáról szóló 38/2013.(X.19.) NGM rendelet, és a kormányzati funkciók és államháztartási szakágazatok osztályozási rendjéről szóló 15/2019.(XII.7.) Pm rendelet előírásai érvényesüljenek az ellenőrzött szervezetknél.

Az évközi ellenőrzés során feltárt hibák az éves költségvetési beszámoló készítéséig javításra kerüljenek, elősegítve ezzel, hogy a beszámoló lényeges, a valós összképet torzító hibá(ka)t ne tartalmazzon,

Megbizonyosodni arról, hogy az éves beszámoló mérlegadatai megfelelő részletező nyilvántartásokkal alátámasztottak-e.

Az ellenőrzés megkezdése előtt a kijelölt ellenőrök személyesen bemutatkoztak, és tájékoztatást adtak az ellenőrzés ütemezéséről, módjáról.

Az ellenőrzés során az elmúlt időszakban a MÁK által megnyitott portálra (Kincstári Ellenőrzések Portál) kellett a kért dokumentumokat feltölteni folyamatosan, vagy bizonyos határidőre. Ezt követően a helyszínen is meggyőződtek a számviteli bizonylatok, dokumentumok valódiságáról.

Mellékelem MÁK ÖPSZEF/427-5/2022. számú ellenőrzési jelentését. Az Áht. 91.§(1) bekezdésében foglaltak szerint a jelentés a zárszámadási rendelet tervezetével együtt a képviselő-testület részére tájékoztatásul be kell nyújtani, továbbá az ellenőrzött helyi önkormányzat vezetője köteles a lezárt ellenőrzési jelentés javaslatai alapján a végrehajtásért felelős személyeket kijelölni, a végrehajtás határidejét feltüntető intézkedési tervet elkészíteni – a jelentés átvételét követő 30 napon belül -, az intézkedéseket e megadott határidőre végrehajtani, és a vizsgálatvezetőt írásban tájékoztatni.

Az ellenőrzés során feltárt hibák, hiányosságok egy részét – a napi munka, határidős feladatok elvégzése, a választással kapcsolatos munkák, munkatársi változások, betanítás stb.– sikerült javítani, de maradtak még feladatok.

Az ellenőrzési jelentés 15. oldalán **megállapításra került, hogy „A Magyar Államkincstár Önkormányzati Pénzügyi Szabályszerűségi Ellenőrzési Főosztály Somogy Megyei Költségvetési Ellenőrzési Osztálya által az Áht. 68/B. §-a szerint végrehajtott szabályszerűségi pénzügyi ellenőrzés megállapításai alapján a 2021. évi költségvetése teljesítését, a 2021. december 31-én fennálló vagyoni, pénzügyi helyzetet, valamint az ezen időponttal végződő év gazdálkodásának eredményét bemutató éves költségvetési beszámoló jelentős összegű hibát nem tartalmaz, az éves beszámoló az Önkormányzat gazdálkodásáról megbízható és valós képet mutat.”**

**Döntési javaslat:**

**Balatonberény Község Önkormányzat Képviselő-testületének…/2022.(V…….) határozata** **a Magyar Államkincstár Önkormányzati Pénzügyi Szabályszerűségi Ellenőrzési Főosztály Somogy Megyei Költségvetési Ellenőrzési Osztálya által az Áht. 68/B. §-a szerint végrehajtott ÖPSZEF/427-5/2022. számú szabályszerűségi pénzügyi ellenőrzési jelentés megismeréséről:**

Balatonberény Község Önkormányzat Képviselő-testülete megismerte a Magyar Államkincstár Önkormányzati Pénzügyi Szabályszerűségi Ellenőrzési Főosztály Somogy Megyei Költségvetési Ellenőrzési Osztálya által az Áht. 68/B. §-a szerint végrehajtott ÖPSZEF/427-5/2022. számú szabályszerűségi pénzügyi ellenőrzési jelentést.

Felkéri a polgármestert és a címzetes főjegyzőt, hogy a jelentés alapján az intézkedési terv elkészítéséről gondoskodjon.

Határidő: 2022. május 26.

Felelős: Horváth László polgármester, Mestyán Valéria címzetes főjegyző

Balatonberény, 2022. 05. 05.

Horváth László sk.

polgármester