**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2022. május 26-i nyilvános ülésére**

**TÁRGY:**

**Döntés a Balaton parti fejlesztés pályázati felhívásáról**

**ELŐADÓ:**

Horváth László

polgármester

**Tisztelt Képviselő-testület!**

Balatonberény Község Önkormányzati Képviselő-testülete a 67/2022.(IV.14.) határozatával döntött arról, hogy a Balatonberény 1238/13 hrsz.-ú ingatlanon létesíteni kívánt Sport és Szabadidő Központ tanulmánytervének elkészítésére pályázatot írjunk ki és felkérte a polgármestert, hogy a május havi képviselő-testületi ülésre a pályázati kiírást készítse elő.

A Balaton part fejlesztésére (egységesen kezelve az ottani területeket) a pályázati felhívás tervezetét elkészítettük, melyet előterjesztésemhez mellékelek.

Kérem a T. Képviselő-testületet, hogy az előterjesztésben foglaltakat szíveskedjen megvitatni, az esetleges kiegészítő, módosító javaslataikat megtenni.

Határozati javaslat:

a) Balatonberény Község Önkormányzat Képviselő-testülete a Balaton part fejlesztésére vonatkozó pályázati felhívást megismerte, megtárgyalta és azt

-elfogadja/nem fogadja el, vagy

-………… kiegészítésekkel, módosításokkal fogadja el.

b) A képviselő-testület felkéri a polgármestert, hogy a meghívásos pályázati eljárást folytassa le.

Határidő: 2022. július 15.

Felelős: Horváth László polgármester

Balatonberény, 2022. május 18.

Horváth László

polgármester